Document ID: /fineweb-2-swissfilter-quality_10-filterrobots/filtered/02038.jsonl.gz/4862

Ina buna preparaziun
Ina preparaziun detagliada e planisada atras è ina buna premissa per ina fusiun cun success di Ursin Fetz ch'è expert da fusiuns. El ha svilupà las fusiuns ed ha prendì sut la marella las singulas fusiuns dal Grischun.
Tegnair pled
Important per ina fusiun cun success saja era ch'i na vegn fatg faussas empermischuns als abitants da las vischnauncas che duain vegnir fusiunads.
In auter punct impurtant per ina fusiun cun success saja il president da la nova vischnanca. Quel saja ina figura impurtanta. I stuess esser ina persuna che enconuscha il project da fusiun, vul dir ina persuna ch'era involvida en la planisaziun da la fusiun.
Però, di Ursin Fetz vinavant, diversas fusiuns èn creschidas e creschian era en l'avegnir ord ina situaziun negativa. Per exempel or da problems finanzials. Tant pli impurtant saja lura il concept che definescha en tge direcziun ch'ils pertutgads vulan ir sco cuminanza.